Пасля штодзённых доўгіх працоўных вандровак па лесе трэба было ўдзяляць увагу сям’і, дзе нарадзіліся і гадаваліся пяцёра дзяцей, ды гаспадарцы вялікай, якую трымалі, каб выжыць. Тры каровы, два цяляці, куры ды іншая жыўнасць... Добра, што дома чакаў надзейны тыл: Васіліна Лявонцьеўна. Апрача працы ў сельскай гаспадарцы і па гаспадарцы ўласнай яна яшчэ і мужу старалася дапамагчы. Калі падраслі дзеці, таксама брала іх з сабою ў лес. Пасадзіць лясныя культуры, дагледзець іх, венікаў навязаць, лапак хваёвых насячы... Апошніх Іван Мальковіч здаваў па 20 тон!